**OBRAZLOŽENJE**

**NACRT PRAVILNIKA O SADRŽAJU PRIJAVE I TEHNIČKE DOKUMENTACIJE ZA STAVLJANJE NA TRŽIŠTE GMO ILI PROIZVODA KOJI SE SASTOJE OD ILI SADRŽE GMO ILI KOMBINACIJU GMO**

Ovim Pravilnikom osigurava se provedba priloga III.B Direktive (EU) 2018/350 o izmijeni Direktive 2001/18 Europskog parlamenta i Vijeća o procjeni rizika genetski modificiranih organizama za okoliš (u daljnjem tekstu: *Direktiva (EU) 2018/350*) kojom se propisuje sadržaj prijave odnosno informacije/vrste podataka u prijavama o stavljanju na tržište GMO-a i proizvoda koji se sastoje od ili sadrže GMO ili kombinaciju GMO-a u vidu genetski modificiranih viših biljnih vrsta (GMVBV) (*GIMNOSPERMAE i ANGIOSPERMAE*) koje podnositelj prijave za stavljanje na tržište GMO-a i proizvoda koji se sastoje od ili sadrže GMO ili kombinaciju GMO-a treba dostaviti nadležnom tijelu prilikom prvog stavljanja na tržište Europske unije i samim time Republike Hrvatske kao i sadržaj tehničke dokumentacije za stavljanje na tržište genetski modificiranih organizama ili proizvoda koji se sastoje od ili sadrže GMO ili kombinaciju GMO-a.

Predmetnim prijedlogom provedbenog propisa provesti će se u potpunosti odredba članka 49. stavak 5. i odredba članka 85. stavka 2. Zakona o genetski modificiranim organizmima („Narodne novine“, broj 126/2019).